विमानन क्षेत्र में संपर्क, सुविधाएं बढ़ाने के लिए काम कर रही है सरकार: पीएम मोदी
प्रधानमंत्री नरेंद्र मोदी ने शुक्रवार को कहा कि उनकी सरकार विमानन क्षेत्र में संपर्क और सुविधाएं बढ़ाने के लिए काम कर रही है।
नयी दिल्ली। प्रधानमंत्री नरेंद्र मोदी ने शुक्रवार को कहा कि उनकी सरकार विमानन क्षेत्र में संपर्क और सुविधाएं बढ़ाने के लिए काम कर रही है। उन्होंने एक ट्विटर उपयोगकर्ता की पोस्ट पर जवाब में यह बताया। पोस्ट में व्यक्ति ने अपनी और अपने पिता की बिहार के दरभंगा हवाईअड्डे से विमान में सवार होते हुए तस्वीर साझा की थी।मुकुंद झा ने पोस्ट में लिखा था, ‘‘यह पहली बार है जब मैं अपने पिता के साथ विमान में सवार हो रहा हूं। दरभंगा को हवाईअड्डा देने के लिए आपका आभार नरेंद्र मोदी जी। भाजपा ने यहां हवाईअड्डा बनाने का वादा 2014 में किया था, जिसे पूरा करते हुए उन्हें एक हवाईअड्डा बनवाया। भाजपा सरकार के तले विमानन उद्योग एक ब्रांड की तरह विकसित हुआ।’’इस पोस्ट के जवाब में प्रधानमंत्री ने लिखा, ‘‘यह जानकर प्रसन्नता हुई। जहां तक विमानन क्षेत्र की बात है तो हम संपर्क और सुविधाएं बढ़ाने पर काम कर रहे हैं। दरभंगा हवाईअड्डा बिहार की प्रगति में महत्वपूर्ण योगदान दे रहा है।’